Kahe aasta eest pandi pühakojale uus katus. Maapind on aastatega kerkinud ja müürid sügavalt enda sisse matnud. Seepärast kaevati väljas kraavid ja nende kohale tehti ajutine katus. Nii antakse kividele hingamist ja püütakse võidelda niiskusega, mis kiriku siseseintel on rohevetikal vohada lasknud. «Vead tuleb kõrvaldada, enne pole mõtet suurt remonti sees teha,» leiab Rene Reinsoo.